《宗弟晦之通直有诗陈武信归簉三老之后损之喜继元韵以勉之》
宋代·杨损之

未抛名利尚区区，方卜荣迁武信居。思簉林泉三老后，已经年信七旬馀。

且来在野同游鹿，莫学临渊却羡鱼。子美堂邻愿为约，免教朋友旧情疏。

作者简介：杨损之，字益之，蜀人。成章宗兄。官奉议郎。与杨咸章、任杰、杨武仲为四老会（《成都文类》卷一四）。今录诗二首。